钦定古今图书集成/理学汇编/文学典/第095卷 > 向恩
## 钦定古今图书集成/理学汇编/文学典/第095卷 > 向恩

按《巢县志》：“恩，永乐时人，澂江太守侃之犹子，赵城令
明之季父也。自幼聪慧，日记数千言，文思泉涌，顷刻
立就。从伯侃宪南台时，凡朝士优文学者，皆亲炙受
业，亦有造诣。累应试不偶，以疾卒。翰林学士王献撰
其墓志铭曰：‘蔚乎其外之华，邃乎其中之富，曷既不
施，而又不寿，孰之为之？理将奚究’。”